Գրքի հաջորդ հատվածը վերնագրված է «Քղեցիին զբաղմունքները»։ Այստեղ ներկայացված են ոչ միայն բնակչության հիմնական զբաղմունքները, մասնագիտությունները, այլև ինչ խաղեր էին խաղում, ինչով զբաղվում ձմռան ցուրտ օրերին։ Օրինակ, նշվում է աղյուսախաղը, որը խաղում էին իրենց տների հարթ կտուրներին, պարանի խաղը կամ էլ գոտեմարտ-ըմբշամարտը, որոնք ևս տարածված էին և հարգի բնակչության շրջանում։